VIDEO Momentul atacului din Crângași. O cameră de bord i-a înregistrat pe cei doi tineri care loveau un bărbat cu bâte
Data actualizării: Data publicării:
Au apărut imaginile atacului din Crângași, în care un bărbat a fost omorît în bătaie. Procurorii îi vor prezenta astăzi instanței cu propunerea de arestare preventivă pe cei doi atacatori și au probe solide împotriva lor.
Cei doi suspecți au luat niște araci de susținere din parc și au început să-l lovească pe bărbat. Acesta a început să fugă, cu atacatorii pe urmele lui. S-au oprit pe o trecere de pietoni, iar o cameră de bord a unei mașini a filmat incidentul violent.
Tragedia s-a petrecut la intrarea în parcul Crângași.
Surse judiciare relatează că s-a ajuns la acest scandal în condiţiile în care nişte adolescente au vrut să o bată pe alta, în parc, şi au venit însoţite de mai mulţi tineri, pentru a o agresa pe fată. Fata care urma să fie bătută a aflat şi a venit în parc şi tatăl ei vitreg, partenerul de viaţă al mamei sale, pentru a discuta cu cei care voiau să o agreseze. Fetele au discutat amiabil, dar băieţii s-au luat la ceartă. Situaţia a culminat cu înarmarea tinerilor cu nişte araci pe care i-au luat de pe stradă şi cu lovirea victimei.
O lovitură la cap i-a fost fatală, iar medicii nu au mai reușit să îl salveze, deși au încercat timp de două ore să îl resusciteze.
La audieri, inculpaţii au recunoscut în mare cele întâmplate.
Procurorii au stabilit că la agresiune „a asistat un număr mare de persoane - pietoni şi conducători auto, cărora le-au fost provocate sentimente de teamă, revoltă şi indignare, fiind astfel tulburată ordinea şi liniştea publică”.
-Unul a ieșit din parc, au ieșit după el fugind, i-au dat bastoane, l-au lovit și jos și după aia au dispărut, au fugit în parc.
Agresorii au fost însă găsiți și duși la poliție. Erau cunoscuți drept persoane agresive. Rudele lor susțin însă că tinerii doar s-au apărat.
-Copilul a fost amenințat cu o macetă, cu o surubelniță, și copilul a alegat tot parcul Crângași, din cauza.. a luat un par de la un copac și a dat cu el în cap.
-Ei s-au apărat, da, nepotul meu s-a apărat.
Poliția a deschis o anchetă și urmează să stabilească ce pedepse vor primi agresorii. Cei doi tineri și-au recunoscut vinovăția și au fost arestați pentru 24 de ore, fiind acuzaţi de omor şi tulburare a ordinii şi liniştii publice. Ei vor fi prezentaţi la Tribunalul Bucureşti, cu propunere de arestare preventivă pentru o perioadă de 30 de zile.